KOMISIJOS REGLAMENTAS (EB) Nr. 1546/2007
2007 m. gruodžio 20 d.
iš dalies keičiantis Reglamentą (EB) Nr. 1898/2005, nustatantį išsamias Tarybos reglamento (EB) Nr. 1255/1999 įgyvendinimo taisykles, taikomas grietinėlės, sviesto ir koncentruoto sviesto realizavimo Bendrijos rinkoje priemonėms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 ir 15 straipsnius,
kadangi:
(1)
Tarybos reglamentu (EB) Nr. 1152/2007 buvo iš dalies pakeistos Tarybos reglamento (EB) Nr. 1255/1999 nuostatos dėl privataus grietinėlės ir sviesto saugojimo, ypač panaikinant ryšį su nacionaliniais kokybės standartais kaip tinkamumo sąlygą pagalbai privačiam sviesto saugojimui gauti.
(2)
Atsižvelgiant į tas naujas nuostatas reikėtų suvienodinti grietinėlei, sviestui ir koncentruotam sviestui realizuoti skirtos pagalbos schemų reikalavimų atitikimo kriterijus, nustatytus Komisijos reglamente (EB) Nr. 1898/2005 (2). Būtent ryšys su nacionaliniais kokybės standartais turėtų būti panaikintas ir, jeigu būtina, pakeistas Reglamente (EB) Nr. 1255/1999 nurodytais atitikties kriterijais. Atitinkamai turėtų būti pakoreguotos svarbios patikrinimų nuostatos.
(3)
Todėl Reglamentą (EB) Nr. 1898/2005 reikėtų atitinkamai iš dalies pakeisti.
(4)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1898/2005 iš dalies keičiamas taip:
1)
5 straipsnio 1 dalies a punktas pakeičiamas taip:
„a)
sviestą, pagamintą tiesiogiai ir tik iš pasterizuotos grietinėlės, atitinkančios Reglamento (EB) Nr. 1255/1999 6 straipsnio 3 dalyje nustatytus reikalavimus“;
2)
45 straipsnio 2 dalis pakeičiama taip:
„2. Kai atsekamosios medžiagos į sviestą ar grietinėlę buvo pridedamos arba sviestas ar grietinėlė buvo įdedami į galutinius produktus arba, atitinkamais atvejais, į tarpinius produktus kitoje valstybėje narėje, nei jie buvo pagaminti, prie tokio sviesto arba grietinėlės turi būti pridėtas valstybės narės gamintojos kompetentingos agentūros išduotas sertifikatas, patvirtinantis, kad:
a)
sviestas buvo pagamintas jos teritorijoje, patvirtintoje įmonėje, kuri tikrinama norint nustatyti, ar sviestas buvo pagamintas tiesiogiai ir tik iš grietinėlės arba pieno, kaip numatyta Reglamento (EB) Nr. 1255/1999 6 straipsnio 6 dalyje;
b)
grietinėlė buvo pagaminta jos teritorijoje, patvirtintoje įmonėje, kuri tikrinama norint nustatyti, ar grietinėlė buvo pagaminta tiesiogiai ir tik iš Bendrijoje pagaminto karvės pieno, kaip numatyta Reglamento (EB) Nr. 1255/1999 6 straipsnio 6 dalyje.
3. Jeigu valstybė narė gamintoja atliko šio reglamento 5 straipsnio 1 dalyje minėtus sviesto kilmės ir sudėties patikrinimus, šio straipsnio 2 dalyje minėtame sertifikate taip pat pateikiami tų patikrinimų rezultatai ir patvirtinama, jog minimas produktas yra sviestas, kaip apibrėžta Reglamento (EB) Nr. 1255/1999 6 straipsnio 3 dalyje. Tuo atveju pakuotė turi būti užklijuota numeruota etikete, kurią išdavė valstybės narės gamintojos kompetentinga agentūra. Numeris privalo būti įrašytas į sertifikatą.“;
3)
72 straipsnio b punkto i papunktis pakeičiamas taip:
„i)
Reglamento (EB) Nr. 1255/1999 6 straipsnio 3 dalyje nustatytas sąlygas“;
4)
74 straipsnio 2 dalis pakeičiama taip:
„2. Reglamento (EB) Nr. 1255/1999 6 straipsnio 3 dalies antroje įtraukoje nurodyto sviesto atveju pagalbos suma, nustatyta šio straipsnio 1 dalyje, dauginama iš 0,9756.“;
5)
81 straipsnio 1 dalis pakeičiama taip:
„1. Sviestas gavėjui pristatomas pakuotėse, ant kurių aiškiai įskaitomomis ir neištrinamomis raidėmis užrašytas identifikavimo ženklas, kaip nustatyta 72 straipsnio b punkte, ir vienas arba keli iš XVI priedo 1 dalyje išvardytų įrašų.“;
6)
82 straipsnis pakeičiamas taip:
„82 straipsnis
1. Valstybės narės priima visas būtinas kontrolės priemones, užtikrinančias šio skyriaus nuostatų laikymąsi. Visų pirma su tiekėjo prekybos dokumentais ir atsargų apskaitos dokumentais susiję patikrinimai atliekami laikantis Tarybos reglamento (EEB) Nr. 4045/89 nuostatų (3).
Be to, sviesto tinkamumas turi būti tikrinamas analizuojant atsitiktinai paimtus fizinius mėginius, užtikrinant, kad sviestas atitiktų šio reglamento 72 straipsnio b dalies i punkto reikalavimus, ir patikrinant, ar svieste nėra kitokių nei pieno riebalų.
Atlikus patikrinimus, parengiama patikrinimo ataskaita, kurioje nurodoma patikrinimo data, jo trukmė ir atlikti veiksmai.
2. Jeigu sviestas pagamintas kitoje valstybėje narėje, negu ta, kurioje jį įsigijo gavėjas, pagalba teikiama, tik pateikus valstybės narės gamintojos kompetentingos agentūros išduotą sertifikatą.
Sertifikate patvirtinama, kad minėtas sviestas buvo pagamintas jos teritorijoje, patvirtintoje įmonėje, kuri tikrinama norint nustatyti, ar sviestas buvo pagamintas tiesiogiai ir tik iš grietinėlės arba pieno, kaip numatyta Reglamento (EB) Nr. 1255/1999 6 straipsnio 6 dalyje.
Jeigu valstybė narė gamintoja atliko šio reglamento 72 straipsnio b dalyje minėtus sviesto kilmės ir sudėties patikrinimus, šios dalies pirmoje pastraipoje minėtame sertifikate taip pat pateikiami tų patikrinimų rezultatai ir patvirtinama, jog minimas produktas yra sviestas, kaip apibrėžta Reglamento (EB) Nr. 1255/1999 6 straipsnio 3 dalyje. Tuo atveju pakuotė užklijuojama numeruota etikete, kurią išdavė valstybės narės gamintojos kompetentinga agentūra. Numeris privalo būti įrašytas į sertifikatą.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d.
1 straipsnio 3-6 dalys taikomos visoms sviesto partijoms, pristatytoms pagal Reglamento (EB) Nr. 1898/2005 75 straipsnio 1 dalyje nurodytą kvitą, galiojantį 2008 m. sausio ir vėlesnius mėnesius.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 20 d.